432 



fuit haec compellatio. Adiiciam pauca alia, cum tempore 

 fere destituar ob interpellationes inopinatas. 



Princeps Auraicus cum toto exercitu secundo flumine 

 descendit, petiturus, ut videtur, Flandriam. In castris post 

 nudatum Oldenselium moenibus ac propugnaculis cum copiis 

 nonnullis in suis castris ad Iselburgum Comitem Ernestum 

 reliquit. Ipse aliquid magni aggressurus videtur, Deus for- 

 tunet. Hispani pecuniae et annonae penuria laborant, et 

 sunt inter ma gnos discordiae. Itaque si aliis etiam locis res 

 secundo cursu fluerent, satis habituri essent hoc tempore, 

 quod agerent. In Italia tamen nondum ita par coiit, ut non 

 facile rescindi possit. Sabaudus et Veneti aegre ferunt, 

 Gallum contra pacta ipsis insciis transegisse de Valle Telina, 

 erepto Rhaetis suo iure, quod in hos habent, et cuius causa 

 Rex Galliae arma induerat. Sane hoc indignum, quod non 

 in Gallia, praesente Cardinali Barbarino, sed in Hispania 

 pax facta, ut etiam hoc actu Hispanus affectatam praeroga- 

 tivam suam stabilivisse videatur. Sabaudus et Veneti suas 

 copias non dimittunt, sed augent potius, nisi quod ille exau- 

 toratis Gallis Germanos et Helvetios colligit. Legatus Gal- 

 licus a Venetis aequis auribus auditus non est. Quale re- 

 sponsum laturus sit, intelligemus proxime. Ego hac septi- 

 mana nullas ex Italia litteras habui. Wallenstenius Mans- 

 feldium in Silesiam sequi scribitur, sed hic celeritate prae- 

 venit. Rustici Austriaci adhuc tumultuantur. De Göttinga 

 nobis nondum constat, liberata sit ab obsidione, an in Tillii 

 potestatem venerit. Nihil ex castris Danicis nobis scribitur. 

 Cetera veteri ferme loco sunt. Prox(ime), volente Deo, 

 scribam plura. Nunc postquam r \ Augusti exhibitis litteris 

 S. II. M:tis fiduciariis muneris mei apud D:nos Ordines ini- 

 tium feci, spero me plura subinde mandata accepturum, ut 

 probes S. R. M:ti fidem ac industriam meam. Enixe rogo 



